Af endnu ukendte årsager faldt en port på en værkstedshal ned over den 47-årige mand på maskinfabrikken LG Montage på Lufthavnsvej i Nørresundby. En ambulance og en lægebil var hurtigt fremme, men mandens liv stod ikke til at redde. Han var død på stedet. Arbejdstilsynet skal nu se nærmere på, hvordan ulykken kunne ske. De pårørende er underrettet, oplyser vagtchef Åge Pedersen hos  Nordjyllands Politi, til TV2/NORD.

Opsummering:
En 47-årig mand blev her til morgen dræbt i en tragisk arbejdsulykke i Nørresundby.